Source: https://epitesijog.hu/hirlevel-archivum?id=86
Timestamp: 2018-09-25 15:57:32
Document Index: 4598405

Matched Legal Cases: ['Kúria ', 'Kúria ', 'Kúria ', 'Kúria ', 'Kúria ', 'Kúria ']

Változásértesítő 2017/6 - Módosuló és megszűnő építésügyi, építésfelügyeleti illetékek
A Fenntartható fejlődés bizottsága és a Gazdasági bizottság is megvitatta az egyszerű bejelentés módosítására is vonatkozó törvényjavaslatot
A T/13849. számú törvényjavaslat az Építési törvény újabb módosítására irányul. A törvényjavaslattal elsősorban az egyszerű bejelentéssel építhető épületek körét tervezi ismét kiterjeszteni a jogalkotó, de egyéb fontos változások is várhatók. A Fenntartható fejlődés bizottsága a részletes vitát lefolytatta és 2017. február 27-én lezárta. A Gazdasági bizottság egy nappal később folytatta le a részletes vitát, és T/13849/6. számú módosító javaslatot is összeállított. A Gazdasági bizottság jelentéséből kiderül, hogy a T/13849/3. és /4. számú módosító javaslatokat nem támogatta.
A módosító indítványokat és a T/13849. számú törvényjavaslat részleteit a törvényalkotási eljárást figyelemmel kísérő, folyamatosan frissülő összefoglalónkból ismerheti meg.
A Kúria összefoglaló véleménye a vezető tisztségviselők hitelezőkkel szembeni felelősségéről
A Kúria elnökének felhívására több törvényszék és a Kúria szaktanácsa is indítványozta a vezető tisztségviselőknek a hitelezők irányában a csődeljárásról és a felszámolási eljárásról szóló 1991. évi XLIX. tv. (a továbbiakban: Cstv.) alapján fennálló felelőssége tárgyában joggyakorlat-elemző csoport felállítását. Ennek indoka az volt, hogy viszonylag nagy számban indultak a fenti tárgykörben perek, a már eredetileg is bonyolult szabályozás többször módosult, az egyes jogkérdések értelmezésében bizonytalanság volt tapasztalható. A Kúria joggyakorlat-elemző csoportja által készített összefoglaló véleményt a Kúria Polgári Kollégiuma 2017. február 6-án fogadta el. Az összefoglaló vélemény rendkívül hosszú (179. oldal) mégis minden vezető tisztségviselő figyelmébe ajánljuk. Számtalan jogeset is található az anyagban, így a tényleges példák alapján is körüljárható a vezető tisztségviselők hitelezőkkel szembeni felelőssége.
A Kúria Polgári Kollégiuma összefoglaló véleménye ide kattintva érhető el.
Párbeszédben az építésügyi minőségért és innovációért – MINNOTECH 2017
A tavalyi évhez hasonlóan idén is megrendezték a MINNOTECH építésügyi konferenciát az ágazat meghatározó szereplői számára. A Miniszterelnökség elkötelezett a magas műszaki és minőségi értéket képviselő, innovatív építés mellett, éppen ezért fontosnak tart minden olyan lehetőséget, ahol az építésügyi szakemberek, valamint a jogalkotó és a jogalkalmazók párbeszédet folytathatnak egymással a közösen kialakított célok és irányelvek érdekében.
A kormany.hu oldalon megjelent tájékoztató itt érhető el.
Még 63 ezer kft.-nek kell sürgősen tőkét emelnie
2017. március 15-én lejár a már egy évvel meghosszabbított határidő is, amely szerint a kft-knek a jegyzett tőkéjükkel meg kell felelni a 2014-ben hatályba lépett új magyar Polgári Törvénykönyv előírásainak, azaz minimum 3 millió forint jegyzett tőkével kell rendelkezniük a korábbi 500 ezer forint helyett. Az Opten Kft. 2017. február 7-i közleménye szerint még 63 ezer cégnek kell sürgősen intézkednie.
A közlemény az opten.hu oldalon ide kattintva ismerhető meg.
Elkészült a településképi arculati kézikönyv mintája, amelynek alapján az önkormányzatok és a helyi építészek ki tudják dolgozni az adott település saját szemléltető füzetét - írja a Magyar Idők. A városoknak és falvaknak szeptember végéig kell összeállítaniuk a településkép védelmét szolgáló, a helyi sajátosságokat és adottságokat feltüntető kézikönyvüket.
A közlemény a Lechner Tudásközpont oldalán ide kattintva ismerhető meg.